ai4bharat/Pralekha huggingface dataset:
ऊर्जा मंत्रालय
ऊर्जा मंत्रालयाने शक्ती धोरणाच्या B  अंतर्गत पाच वर्षांसाठी 4500 मेगावॅटची एकूण वीज खरेदी करण्याची योजना केली सुरू
वीजेचा तुटवडा असणाऱ्या राज्यांसाठी ही योजना लाभदायी ठरेल तसेच वीज निर्मिती प्रकल्पांना त्यांच्या पूर्ण क्षमतेने विद्युतनिर्मिती करण्यात मदत होईल
- या योजनेअंतर्गत पी एफ सी कन्सल्टिंग लिमिटेडने 4,500 मेगावॅटच्या वीज पुरवठ्यासाठी निविदा मागवल्या आहेत.
- वीज पुरवठा एप्रिल 2023 पासून सुरू होईल.
- कोळसा मंत्रालयाला यासाठी दरवर्षी सुमारे 27 एमटीपीए कोळसा वाटप करण्याची विनंती करण्यात आली आहे.
- बोली सादर करण्याची अंतिम तारीख 21 डिसेंबर 2022 आहे.
ऊर्जा मंत्रालयाने शक्ती धोरणाच्या अनुच्छेद B  अंतर्गत वित्तपुरवठा, मालकी आणि परिचालन  तत्वावर स्पर्धात्मक पद्धतीने पाच वर्षांसाठी 4500 मेगावॅटची एकूण वीज खरेदी करण्याची योजना सुरू केली आहे.
उर्जा मंत्रालयाने  पी एफ सी कन्सल्टिंग लिमिटेडला नोडल एजन्सी म्हणून नियुक्त केले आहे. या योजनेअंतर्गत पी एफ सी कन्सल्टिंग लिमिटेडने 4,500 मेगावॅटच्या पुरवठ्यासाठी निविदा मागवल्या आहेत. वीज पुरवठा एप्रिल 2023 पासून सुरू होईल. कोळसा मंत्रालयाला यासाठी दरवर्षी सुमारे 27 एमटीपीए कोळसा वाटप करण्याची विनंती करण्यात आली आहे.
या योजनेसाठी गुजरात उर्जा विकास निगम लिमिटेड, महाराष्ट्र राज्य विद्युत वितरण कंपनी लिमिटेड, मध्य प्रदेश पॉवर मॅनेजमेंट कंपनी लिमिटेड, नवी दिल्ली महानगरपालिका आणि तामिळनाडू जनरेशन आणि वितरण महामंडळ लिमिटेड या कंपन्यांनी स्वारस्य दाखवले आहे. बोली सादर करण्याची अंतिम तारीख 21 डिसेंबर 2022 आहे.
शक्ती योजनेच्या अनुच्छेद B अंतर्गत पहिल्यांदाच बोली लावली जात आहे. तसेच, मध्यम मुदतीसाठी सुधारित वीज खरेदी करारानुसार  बोली लावली जाणार आहे.
या योजनेमुळे वीज टंचाईचा सामना करणार्या राज्यांना मदत होईल आणि वीज निर्मिती प्रकल्पांना त्यांच्या पूर्ण क्षमतेने विद्युतनिर्मिती करण्यात मदत होईल, अशी अपेक्षा आहे.
ऊर्जा मंत्रालयाने शक्ती धोरणाच्या अनुच्छेद B  अंतर्गत वित्तपुरवठा, मालकी आणि परिचालन  तत्वावर वीज खरेदीसाठी 25 ऑक्टोबर 2022 रोजी मार्गदर्शक तत्त्वे अधिसूचित केली होती. शक्ती योजनेच्या अनुच्छेद B  मधील तरतुदींनुसार कोळसा वाटपाची पद्धत 11 मे 2022 रोजी जारी करण्यात आली आहे.
आरोग्य आणि कुटुंब कल्याण मंत्रालय
कोविड लसीकरण उत्सवादरम्यान कोविड लसीकरण केंद्रे आणि दैनंदिन लसीकरणात वाढ
लसीकरण उत्सवात 1.28 कोटीहून जास्त मात्रा देण्यात आल्या
कोविड- 19 चा धोका जास्त असलेल्या वयोगटातल्या लोकांचे या विषाणू विरोधात लसीकरण करण्याच्या प्रयत्नात भारत मोठी प्रगती करत आहे. 11 ते 14 एप्रिल या काळात लसीकरण उत्सव करण्याची पंतप्रधान नरेंद्र मोदी यांनी दिलेले हाक लक्षात घेऊन, खाजगी आणि सार्वजनिक कामाच्या ठिकाणी अनेक कार्यस्थळ लसीकरण केंद्रे कार्यान्वित झाल्याचे दिसून आले. कोणत्याही दिवशी सरासरी 45,000 सीव्हीसी कार्यान्वित असल्याचे दिसून आले. लसीकरण उत्सवाच्या पहिल्या दिवशी 63,800, दुसऱ्या दिवशी 71,000, तिसऱ्या दिवशी 67,893 तर चौथ्या दिवशी 69,974 सीव्हीसी कार्यरत होती. सर्वसाधारणपणे, रविवारी लसीकरण झालेल्यांची संख्या कमी  असते मात्र लसीकरण उत्सवाच्या पहिल्या दिवशी म्हणजे रविवारी रात्री 8 वाजेपर्यंत 27 लाखाहून अधिक मात्रा देण्यात आल्या.
चार दिवसांच्या या लसीकरण उत्सवात मोठ्या प्रमाणात लसीकरण झाले. 11 एप्रिलला 29,33,418 मात्रा तर दुसऱ्या दिवशी 40,04,521 मात्रा देण्यात आल्या. 13 एप्रिलला 26,46,528 आणि 14 एप्रिलला 33,13,848 मात्रा देण्यात आल्या.
लसीकरण उत्सवात पात्र वयोगटातल्या लोकांना लसीच्या 1,28,98,314 मात्रा देण्यात आल्या.
तीन राज्यानी आतापर्यंत 1 कोटीपेक्षा जास्त लसीकरणाचा टप्पा गाठला आहे. महाराष्ट्र , राजस्थान  आणि उत्तर प्रदेश  यांचा यात समावेश आहे.
U.Ujgare/N.Chitale/P.Kor
दूरसंचार आणि माहिती तंत्रज्ञान मंत्रालय
मशीन ते मशीन संपर्क यंत्रणा क्षेत्राची विस्तृत प्रमाणात वाढ करून त्यात अभिनव संशोधने करण्याची सुविधा पुराविण्यासाठी सरकार पावले उचलीत आहे
मशीन ते मशीन सेवा पुरवठादार आणि डब्ल्यूपीएएन/डब्ल्यूएलएएन संपर्क पुरवठादारांच्या नोंदणीसाठी जारी केल्या मार्गदर्शक सूचना
नवी दिल्ली, 10 फेब्रुवारी 2022
मशीन ते मशीन किंवा इंटरनेट ऑफ थिंग्स ही अत्यंत वेगाने उदयाला येणारी तंत्रज्ञाने असल्याचे केंद्र सरकारने जाणले असून त्यांचा उपयोग जोडणीयोग्य साधनांच्या माध्यमातून उर्जा, स्वयंचलित यंत्रे, संरक्षण आणि पाळत, दूरस्थ आरोग्य व्यवस्थापन, कृषी इत्यादी क्षेत्रांमध्ये आधुनिक सुविधा पुरविण्यासाठी केला जात आहे.
डिजिटल भारत आणि मेक इन इंडिया या केंद्र सरकारच्या उपक्रमांमध्ये मशीन ते मशीन संपर्क यंत्रणा मुख्य भूमिका निभावत असून लक्षणीय योगदान देत आहे.
मशीन ते मशीन परिसंस्था अधिक मजबूत करण्यासाठी तसेच या क्षेत्राची विस्तृत प्रमाणात वाढ करून त्यात अभिनव संशोधन करण्यासाठी नुकतीच खालील कार्ये हाती घेण्यात आली आहेत:
- मशीन ते मशीन सेवा पुरवठादार आणि डब्ल्यूपीएएन/डब्ल्यूएलएएन संपर्क पुरवठादारांच्या नोंदणीसाठी 8 फेब्रुवारी 2022 रोजी मार्गदर्शक सूचना जारी करण्यात आल्या आहेत.अर्जदारांनी सीम आणि डब्ल्यूपीएएन/डब्ल्यूएलएएन आधारित मशीन ते मशीन संपर्कसेवा पुरवठा करण्यासाठी नोंदणी करणे आवश्यक आहे. त्यामुळे टीपीएस शी संपर्क, केआयसी, शोधण्याची क्षमता आणि गोपनीयता यांच्या संदर्भातील समस्या सोडविण्यात मदत होईल. केंद्रीय दूरसंचार विभागाच्या देशभरातील क्षेत्र कार्यालयांमध्ये नोंदणी करता येऊ शकेल.
- यूएल आणि यूएल-व्हिएनओ परवान्यांअंतर्गत यूएल  आणि यूएल-व्हिएनओ  साठीचे नवे परवाने सुरु करण्यात आले आहेत आणि त्या नुसार 17 जानेवारी 22 रोजी त्या संदर्भातील मार्गदर्शक सूचनांमध्ये सुधारणा करण्यात आली आहे.सध्याच्या पुरवठादारांना मशीन ते मशीन किंवा इंटरनेट ऑफ थिंग्स नेटवर्क द्वारे सेवा पुरविण्याची क्षमता या आधीच प्रदान करण्यात आली आहे आणि नव्या परवान्यांच्या माध्यमातून मशीन ते मशीन किंवा इंटरनेट ऑफ थिंग्सच्या अंतर्गत जोडणीसाठी नेटवर्क निर्माण करणे, कार्यान्वित करणे आणि पुरवठा करणे सुनिश्चित करण्यात आले आहे.
- मशीन ते मशीन किंवा इंटरनेट ऑफ थिंग्सच्या परीचालनासाठी अतिरिक्त स्पेक्ट्रम उपलब्ध करून देण्याच्या उद्देशाने आधीच्या 865-867 मेगाहर्ट्झ बँड मध्ये 1 मेगाहर्ट्झ अतिरिक्त स्पेक्ट्रम उपलब्ध करून देण्यात आला आहे. तसेच विविध वापरासाठीची रॅडीएटेड उर्जा, चॅनेल बँडविड्थ आणि ड्युटी सायकल निश्चित करण्यात आली आहेत.
त्याखेरीज, मशीन ते मशीन किंवा इंटरनेट ऑफ थिंग्सच्या क्षेत्रात वाढ करण्यासाठी दूरसंचार विभागाने विविध पावले उचलली आहेत.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
आरोग्य आणि कुटुंब कल्याण मंत्रालय
कोविड -19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 185.04 कोटी मात्रा देण्यात आल्या
भारतात सध्या 11,871 कोरोना रुग्ण उपचाराधीन
उपचाराधीन रुग्णांचे प्रमाण 0.03%
सध्याचा रुग्ण बरे होण्याचा दर 98.76%
गेल्या 24 तासात 1,198 रुग्ण कोरोनातून बरे झाले . देशात आतापर्यंत एकूण 4,24,97,567 कोरोनामुक्त
गेल्या 24 तासात देशात 1,086 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 79.20 कोटी चाचण्या करण्यात आल्या. गेल्या 24 तासात 4,81,374 चाचण्या करण्यात आल्या.
संरक्षण मंत्रालय
भारतीय नौदलाची कोची आणि ताबर ही जहाजे महत्त्वपूर्ण वैद्यकीय साधनसामग्री घेऊन न्यू मेंगलोर बंदरात दाखल
नवी दिल्ली, 11 मे 2021
कोविड मदतीसाठी सुरु केलेल्या समुद्रसेतू-II अभियानाला नव्या उंचीवर पोहोचवत भारतीय नौदलाची आणखी दोन जहाजे - आयएनएस कोची आणि आयएनएस ताबर दि. 11 मे 21 रोजी, महत्त्वपूर्ण वैद्यकीय साधनसामग्रीसह न्यू मेंगलोर बंदरात दाखल झाली.
एकूण पाच कंटेनर्समध्ये 100 मेट्रिक टन द्रवरूप वैद्यकीय प्राणवायू आणि 1200 ऑक्सिजन सिलेंडर घेऊन या दोन्ही जहाजांनी दि. 06 मे 21 रोजी कुवेतच्या बंदरातून भारतासाठी प्रस्थान ठेवले होते.
आज आणलेली सामग्री, पुढील कार्यवाहीसाठी इंडियन ऑइल कॉर्पोरेशन लि. च्या अधिकाऱ्यांकडे सुपूर्द करण्यात आली.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
संरक्षण मंत्रालय
प्रगत मध्यम लढाऊ विमानांसाठी सरकारची योजना
नवी दिल्ली, 14 मार्च 2022
प्रगत मध्यम लढाऊ विमानांच्या  डिझाईन आणि प्रोटोटाइप विकासासाठी संरक्षण संबंधी केंद्रीय मंत्रिमंडळ समितीची मंजुरी मिळविण्याची प्रक्रिया सुरू करण्यात आली आहे.
चौथ्या विकसित पिढीतील लढाऊ विमानांपेक्षा 5व्या पिढीतील विकसित लढाऊ विमाने वैशिष्ट्यपूर्ण असल्यामुळे महाग आहेत. एएमसीए हे 5व्या पिढीतील विकसित स्वदेशी विमान असल्याने, ते बाहेर उपलब्ध असलेल्या विमानांपेक्षा अधिक स्वस्त आहे.
संरक्षण राज्यमंत्री अजय भट्ट यांनी 14 मार्च 2022 रोजी राज्यसभेत शांता छेत्री यांना लेखी उत्तरात ही माहिती दिली.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
श्रम आणि रोजगार मंत्रालय
व्यवसाय सुरक्षा, आरोग्य आणि कार्य स्थिती संहिता, 2020 द्वारे स्थलांतरित कामगारांसह संघटित आणि असंघटित कामगारांच्या सर्व श्रेणींना सामाजिक सुरक्षा प्रदान
नवी दिल्ली, 27 मार्च 2023
स्थलांतरित कामगारांच्या हिताचे रक्षण करण्यासाठी केंद्र सरकारने आंतरराज्यीय स्थलांतरित कामगार  कायदा, 1979. लागू केला होता.हा कायदा आता व्यवसाय सुरक्षा, आरोग्य आणि कार्य स्थिती  संहिता , 2020 मध्ये अंतर्भूत करण्यात आला आहे. याद्वारे स्थलांतरित कामगारांसह सर्व श्रेणीतील संघटित आणि असंघटित कामगारांना योग्य कार्यस्थिती , किमान वेतन, तक्रार निवारण यंत्रणा, विनामूल्य मदत क्रमांक , गैरवर्तन आणि शोषणापासून संरक्षण आणि सामाजिक सुरक्षा प्रदान केली जाते.
एका राज्यातून दुसर्या राज्यात कामगारांचे स्थलांतर ही एक निरंतर आणि स्वाभाविक प्रक्रिया आहे . 2011 च्या जनगणनेच्या आकडेवारीनुसार, देशभरात एकूण 4.14 कोटी लोकांनी काम आणि रोजगारासाठी स्थलांतर केले आहे.
2011 च्या जनगणनेच्या आकडेवारीनुसार बिहारमधून एकूण 7,06,557 लोक इतर राज्यांमध्ये रोजगाराच्या उद्देशाने स्थलांतरित झाले.याशिवाय, या मंत्रालयाने 26 ऑगस्ट 2021 रोजी असंघटित कामगारांचा राष्ट्रीय डेटाबेस असलेले ई-श्रम पोर्टल सुरू केले आहे.स्थलांतराचा मागोवा घेण्यासाठी ई-श्रम पोर्टल असंघटित कामगारांचा सध्याचा आणि कायमस्वरूपी पत्ता याची नोंद ठेवते.
कामगार आणि रोजगार राज्यमंत्री रामेश्वर तेली यांनी लोकसभेत एका लेखी उत्तरात ही माहिती दिली.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
संरक्षण मंत्रालय
संरक्षण क्षेत्रातल्या निवृत्तीवेतनधारकांनी त्यांची ओळख पटवण्यासंबंधी कागदपत्रे  सादर करण्याची वार्षिक प्रक्रिया 25 मे पर्यंत पूर्ण करण्याचे संरक्षण मंत्रालयाचे आवाहन
नवी दिल्ली, 18 मे 2022
संरक्षण क्षेत्रातल्या ज्या निवृत्तिवेतनधारकांनी अद्याप त्यांची ओळख पटवण्यासंबंधी कागदपत्रे / हयातीचा दाखला सादर करण्याची वार्षिक प्रक्रिया पूर्ण केलेली नाही , त्यांनी येत्या 25 मे 2022 पर्यंत ती पूर्ण करावी असं आवाहन संरक्षण मंत्रालयाने पुन्हा एकदा केले आहे, ज्यायोगे त्यांची मासिक निवृत्ती वेतन देय प्रक्रिया सुरळीत सुरु राहील.
17 मे 2022 पर्यंत प्राप्त झालेल्या माहितीची पडताळणी केली असता असे लक्षात आले आहे की System for Pension Administration   या संकेतस्थळावर नोंदणी केलेल्या 43 हजार 774 निवृत्तीवेतनधारकांनी नोव्हेंबर 2021 पर्यंत ऑनलाइन किंवा त्यांच्या संबंधित बँकांमार्फत देखील अद्याप हयातीचा दाखला सादर करण्याची प्रक्रिया पूर्ण केलेली नाही.
या शिवाय, जुन्या निवृत्तीवेतनधारकांसाठी  जे निवृत्तीवेतनाच्या जुन्या प्रणालीवर आहेत अशा सुमारे 1 लाख 20 हजार निवृत्तीवेतनधारकांनी उपलब्ध असलेल्या कोणत्याही माध्यमाद्वारे त्यांची वार्षिक ओळख प्रक्रिया पूर्ण केलेली नाही.
S.Kane/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
दूरसंचार आणि माहिती तंत्रज्ञान मंत्रालय
भारतीय दूरसंचार नियामक प्राधिकरण अर्थात ट्राय ने प्रसारण आणि केबल सेवांसाठी नियामक चौकटीत सुधारणा अधिसूचित केल्या
नवी दिल्ली, 22 नोव्हेंबर 2022
भारतीय दूरसंचार नियामक प्राधिकरण  ने आज दूरसंचार प्रसारण आणि केबल सेवा   दरपत्रक-टेरीफ  आदेश, 2022  आणि दूरसंचार प्रसारण आणि केबल सेवा इंटरकनेक्शन   नियमन, 2022  जारी केला आहे.
प्राधिकरणाने भागधारकांची मते विचारात घेतली आणि ग्राहकांच्या हिताचे रक्षण करण्यासाठी टेरिफ ऑर्डर 2017 आणि इंटरकनेक्शन रेग्युलेशन्स 2017 मध्ये सुधारणा अधिसूचित केल्या.
सर्व प्रसारणकर्त्यांनी 16 डिसेंबर 2022 पर्यंत चॅनेलचे नाव, स्वरूप, भाषा, वाहिन्यांची दर महिन्याला असलेली कमाल किरकोळ किंमत , चॅनेल्सच्या रचना आणि चॅनेल संख्येच्या समूहांच्या एमआरपीमधील कोणताही बदल प्राधिकरणाला कळवावा आणि त्याच वेळी अशी माहिती त्यांच्या संकेतस्थळावर प्रसिद्ध करावी.
नवीन नियामक चौकट 2020 चे पालन करत ज्या प्रसारणकर्त्यांनी आधीच त्यांच्या रेफरन्स इंटरकनेक्शन ऑफर सादर केल्या आहेत ते 16 डिसेंबर 2022 पर्यंत त्यांच्या आरआयओ मध्ये सुधारणा करू शकतात.
सदस्यांनी निवडलेले चॅनेल समूह किंवा चॅनेलनुसार 1 फेब्रुवारी 2023 पासून त्यांना सेवा पुरवण्याची जबाबदारी टेलिव्हिजन चॅनेलच्या सर्व वितरकांची असेल.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
पंतप्रधान कार्यालय
पंतप्रधान संरक्षण पुरस्कार सोहळ्यात झाले सहभागी
पंतप्रधान नरेंद्र मोदी आज राष्ट्रपती भवनात झालेल्या संरक्षण पुरस्कार सोहळ्यात सहभागी झाले.
आपल्या ट्विट संदेशात पंतप्रधान म्हणाले :
"राष्ट्रपती भवनातील संरक्षण पुरस्कार सोहळ्यासाठी उपस्थित राहिलो जेथे विशिष्ट सेवा पुरस्कार प्रदान करण्यात आले. ज्यांना हे पुरस्कार प्रदान करण्यात आले त्या सर्वांचा आम्हाला अभिमान आहे."
युवा व्यवहार आणि क्रीडा मंत्रालय
जी20 च्या वाय20 प्रतिबद्धता गटांतर्गत, ‘सामायिक भविष्य: लोकशाही आणि शासनातील तरुण’ या विषयावर उद्या नवी दिल्ली येथे विचारमंथन सत्राचे आयोजन
फेब्रुवारी 21, 2023
लोकशाही आणि शासन या क्षेत्रात तरुणांची शक्ती अधोरेखित करण्याच्या प्रयत्ना अंतर्गत आंतरराष्ट्रीय कार्यक्रमांचे कार्यालय, श्रीराम वाणिज्य महाविद्यालय  आणि केन्द्र सरकारचे युवा व्यवहार व क्रीडा मंत्रालय यांच्या संयुक्त विद्यमाने 22 फेब्रुवारी 2023 रोजी एक विचारमंथन कार्यशाळा आयोजित केली जात आहे. विचारमंथन कार्यशाळा हा जी20 च्या एकूण कार्यक्रमा अंतर्गत युवा20 प्रतिबद्धता गटाच्या उपक्रमांचा एक भाग आहे.
युवक व्यवहार आणि क्रीडा मंत्रालयाच्या सचिव मीता राजीवलोचन या संमेलनाला संबोधित करतील.
"डिजिटल इंडिया," "विद्यार्थी केंद्रीत शासन" आणि "धोरण क्षेत्र" हे विचारमंथन कार्यशाळेचे तीन मुख्य विषय असतील. दिल्ली-एनसीआर क्षेत्रातील इच्छुक आणि अनुभवी असे दोन्ही प्रकारचे उद्योजक, या कार्यक्रमाला उपस्थित राहतील. परदेशातील उच्च शिक्षण घेत असलेले
माजी विद्यार्थी दूरदृश्य माध्यमातून जोडले जातील.
सत्रातील मते, निष्कर्ष सत्रानंतरच्या चर्चा आणि धोरण शिफारशींचा सारांश देणार्या अहवालात नोंदवली जाईल.
युवक व्यवहार विभागाविषयी:
तरुण हे राष्ट्राच्या भविष्याचे प्रतिनिधित्व करतात आणि ते सर्वात मौल्यवान मनुष्यबळ आहेत. त्यांच्या विधायक आणि सर्जनशील ऊर्जेचा उत्तम प्रकारे उपयोग करण्यासाठी, व्यक्तिमत्व निर्माण आणि राष्ट्र उभारणी या दुहेरी उद्दिष्टांचा पाठपुरावा विभाग करतो.
ओआयपी, एसआरसीसी बद्दल
परस्परातील-सांस्कृतिक आणि शैक्षणिक विनिमय कार्यक्रमांद्वारे आंतरराष्ट्रीय समन्वय निर्माण करणे आणि त्याचा विस्तार करणे हे आंतरराष्ट्रीय कार्यक्रमांचे कार्यालय, श्रीराम वाणिज्य महाविद्यालयाचे  ध्येय आहे. विद्यापीठे, संस्था आणि आंतरराष्ट्रीय संस्थांसह शिक्षण, संशोधन आणि शैक्षणिक उपक्रमांमध्ये सहयोग आणि सहकार्याचा मार्ग हे सुलभ करते.
ओआयपी- एसआरसीसीने 2015 मध्ये स्थापना झाल्यापासून, हार्वर्ड विद्यापीठ , मेलबर्न विद्यापीठ , उट्रेच विद्यापीठ  यासारख्या आघाडीच्या जागतिक शैक्षणिक संस्थांसह 175+ राष्ट्रीय आणि आंतरराष्ट्रीय कार्यक्रमांची सुविधा प्रदान केली आहे. युवक व्यवहार मंत्रालय, इलेक्ट्रॉनिक्स मंत्रालय, परराष्ट्र व्यवहार मंत्रालय, संस्कृती मंत्रालय आणि निती आयोग आदी विविध मंत्रालयांच्या सहकार्याने अनेक पथदर्शी कार्यक्रमही राबवले आहेत. दिल्लीत जागतिक बँक, दिल्लीतील युएनडीपी, आंतरराष्ट्रीय सहकारी आघाडी- एशिया पॅसिफिक , बँकॉकमध्ये युएनईएससीएपी, पॅरिसमध्ये युनेस्को आणि न्यूयॉर्कमध्ये संयुक्त राष्ट्रांचे मुख्यालय यासह अनेक दूतावास आणि आंतरराष्ट्रीय संस्थांमधे संवाद आणि चर्चेची सुविधा ओआयपीने उपलब्ध केली आहे.
महिला आणि बालविकास मंत्रालय
सुरक्षित निवासस्थाने आणि परिसर निर्माण करण्याची आवश्यकता – स्मृती झुबीन इराणी
दक्षिण आशियाई सुरक्षा शिखर परिषदेचे नवी दिल्लीत आयोजन
नवी दिल्ली, 19 नोव्हेंबर 2019
महिला आणि मुलांना घरांमध्ये सुरक्षित वाटेल अशी निवासस्थाने तसेच महिला आणि मुलांना हिंसा आणि अत्याचारांपासून वाचवण्यासाठी सुरक्षित परिसर तातडीने निर्माण करण्याची गरज असल्याचे केंद्रीय महिला आणि बाल विकास मंत्री स्मृती इराणी यांनी व्यक्त केली आहे. दुसऱ्या दक्षिण आशियाई सुरक्षा परिषदेचे बीज भाषण देतांना त्या बोलत होत्या. 2017च्या एनसीआरबी अहवालाचा उल्लेख करुन त्यांनी सांगितले की, महिलांविरुद्ध त्यांचे पती आणि नातेवाईकांनी केलेल्या अत्याचाराचे 3 लाख गुन्हे दाखल झाले आहेत. 42 टक्के पुरुष घरगुती हिंसाचाराचे समर्थन करतात, तर 62 टक्के महिला घरगुती हिंसेचे समर्थन करतात असेही त्यांनी सांगितले.
या परिषदेत 125 नागरी, संस्था, महिला संघटना, मानसिक आरोग्य तसेच आत्महत्या रोखणाऱ्या संस्था, तसेच दिव्यांग हक्क संघटना आदी संस्था आणि संघटना सहभागी झाल्या आहेत. भारत, नेपाळ, बांगलादेश, श्रीलंका आणि अफगाणिस्तान मधील संस्था या परिषदेत सहभागी झाल्या आहेत.
G.Chippalkatti/J.Patankar/D.Rane
(Visitor Counter : 60
नागरी उड्डाण मंत्रालय
नवी मुंबई, विजयपुरा, हसन, नोएडा , हिरासर आणि धोलेरा हरित क्षेत्र विमानतळ पुढील तीन वर्षांत होणार कार्यान्वित
21 नवीन हरित क्षेत्र विमानतळांच्या उभारणीस तत्वतः मान्यता
नवी दिल्ली, 16 मार्च 2023
सरकारने 21 नवीन हरित क्षेत्र विमानतळांच्या उभारणीसाठी 'तत्त्वतः' मान्यता दिली आहे. यामध्ये महाराष्ट्रातील नवी मुंबई, शिर्डी आणि सिंधुदुर्ग, गोव्यातील मोपा, कर्नाटकातील कलबुर्गी, विजयपुरा, हसन आणि शिवमोग्गा, मध्य प्रदेशातील डाबरा , उत्तर प्रदेशातील कुशीनगर आणि नोएडा , गुजरातमधील धोलेरा आणि हिरासर, पुद्दुचेरीतील कराईकल, आंध्र प्रदेशातील दगडार्थी, भोगपुरम आणि ओरवाकल , पश्चिम बंगालमधील दुर्गापूर, सिक्कीममधील पॅक्योंग, केरळमधील कन्नूर आणि होलोंगी, अरुणाचल प्रदेशातील इटानगर या विमानतळांचा समावेश आहे.
यामध्ये 11 हरित क्षेत्र विमानतळांचा समावेश असून त्यापैकी गेल्या तीन वर्षांत 6 विमानतळांवरून विमान उड्डाण सुरू झाले आहे. उदारहरणार्थ 2021 मध्ये ओरवकल , सिंधुदुर्ग आणि कुशीनगर येथील विमानतळांचे काम सुरू झाले तर 2022 मध्ये इटानगरमधून विमानांचे उड्डाण होऊ लागले आहे. 2023 मध्ये मोपा आणि 2023 मध्ये शिवमोग्गा विमानतळे कार्यान्वित झाली आहेत.
मंत्रालयाने ज्या विमानतळांना तत्वतः मान्यता दिली आहे, त्यामध्ये नवी मुंबई, विजयपुरा, हसन, नोएडा , हिरासर आणि ढोलेरा या हरित क्षेत्र विमानतळांचा समावेश आहे. यांचे काम आगामी तीन वर्षांमध्ये पूर्ण होण्याची शक्यता आहे.
तथापि, विमानतळांच्या बांधकामांना लागणारा कालावधी हा संबंधित विमानतळ विकासकांद्वारे भूसंपादन, अनिवार्य मंजुरी, इतर अडथळे दूर करणे, आर्थिक ताळेबंदी इत्यादी विविध घटकांवर अवलंबून आहे.
विमानतळ हे आर्थिक क्रियाकलापांचे केंद्र म्हणून उदयास आले आहे आणि त्याचा राज्याच्या अर्थव्यवस्थेवर गुणात्मक प्रभाव पडतो. नागरी विमान वाहतूक क्षेत्र आणि आर्थिक वाढ यांच्यातील दुवा चांगल्या प्रकारे ओळखला जातो. ‘इंटरनॅशनल सिव्हिल एव्हिएशन ऑर्गनायझेशन  च्या अभ्यासातून असे दिसून आले आहे की, हवाई संपर्क यंत्रणा जर उत्तम असेल त्यामुळे आर्थिक विकास 3.1 गुणकाच्या पटीत होतो. तसेच रोजगाराच्या संधी वाढतात. विमानतळ असलेल्या परिसरामध्ये रोजगाराच्या संधी 6.1गुणकाच्या पटीत वाढतात.
देशभरातल्या विमानतळांच्या स्थितीविषयी माहिती नागरी विमान वाहतूक आणि पोलाद मंत्री ज्योतिरादित्य सिंधीया यांनी आज लोकसभेमध्ये एका लेखी उत्तरामध्ये दिली.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
पोलाद मंत्रालय
जानेवारी 2023 मध्ये स्टील अथॉरिटी ऑफ इंडिया लिमिटेड  कडून आतापर्यंतचे सर्वोत्तम मासिक उत्पादन
कच्च्या स्टीलच्या उत्पादनात मागील सर्वोत्कृष्ट उत्पादनापेक्षा प्रभावी वाढ
पोलाद मंत्रालयाच्या अंतर्गत स्टील अथॉरिटी ऑफ इंडिया लिमिटेड  या सार्वजनिक क्षेत्रातील कंपनीने जानेवारी 2023 मध्ये आतापर्यंतचे सर्वोत्तम मासिक उत्पादन नोंदवले आहे. जानेवारी 2023 मध्ये 1.72 दशलक्ष टन कच्च्या स्टीलचे उत्पादन हे सेलचे आतापर्यंतचे सर्वोत्तम मासिक उत्पादन आहे. मार्च 2022 मध्ये झालेली वाढ ही या पूर्वीची सर्वोत्कृष्ट वाढ होती. त्याच्या तुलनेत सेलने जानेवारी 2023 महिन्यात हॉट मेटल 1.8 दशलक्ष टन आणि विक्रीयोग्य स्टील 1.61 दशलक्ष टन उत्पादन केले आहे. हे आतापर्यंतचे सर्वोत्कृष्ट मासिक आहे.
पंतप्रधान कार्यालय
श्री गुरु ग्रंथ साहिब जी च्या प्रकाश पूरब निमित्त पंतप्रधान नरेंद्र मोदी यांनी दिल्या शुभेच्छा
नवी दिल्ली, 16 ऑगस्ट 2020
श्री गुरु ग्रंथ साहिबजी च्या पहिल्या प्रकाश पूरब च्या मंगलदिनानिमित्त पंतप्रधान नरेंद्र मोदी यांनी शीख बांधवांना शुभेच्छा दिल्या आहेत.
“ श्री गुरु ग्रंथ साहिब आपल्याला सेवा आणि करुणेची शिकवण देतो आणि आपल्यातील सौहार्द वृद्धिंगत करतो. एका न्याय्य आणि समतेच्या समाजाची निर्मिती करण्यासाठी हा ग्रन्थ आपल्या सर्वांसाठी पथदर्शक आहे. कधीही अन्यायासमोर झुकू नका, अशी शिकवण हा ग्रंथ आपल्याला देतो, श्री गुरु ग्रंथ साहिबच्या पहिल्या प्रकाश पूरबनिमित्त सर्वांना शुभेच्छा!
श्री गुरु ग्रंथ साहिबची पवित्र शिकवण आणि ज्ञानाने संपूर्ण जग उजळून गेले आहे.
या ग्रंथापासून प्रेरणा घेत, शिखांनी जागतिक स्तरावर अनेक क्षेत्रात मोठे काम आणि सेवा केली आहे. त्यांचे धैर्य आणि दयाभावना अत्यंत कौतुकास्पद आहे.
श्री गुरु ग्रंथ साहिब जी चे मार्गदर्शन संपूर्ण मानवतेला कायम मिळत राहो.” असे पंतप्रधानांनी आपल्या शुभेच्छा संदेशात म्हटले आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
|
संरक्षण मंत्रालय
|
संरक्षण क्षेत्रातील सार्वजनिक उपक्रमांचे निर्गुंतवणुकीकरण
संरक्षण क्षेत्रातील निर्गुंतवणुकीसाठी बीईएमएल लिमिटेड, गार्डन रीच शिपबिल्डर्स इंजिनियर्स लिमिटेड  आणि मिश्र धातू निगम लिमिटेड  हे सार्वजनिक उपक्रम निवडण्यात आले आहेत त्यांच्याद्वारे उत्पादन होणारी उत्पादने खालीलप्रमाणे आहेत-
|
|
Sl. No.
|
|
Name of DPSUs
|
|
Product produced
|
|
1.
|
|
BEML Ltd:
|
|
Tatra based high Mobility/trucks, Recovery vehicles, Bridge Systems, Vehicle for Missile projects, Tank Transportation trailers, Military Rail wagons, Mine ploughs, Crash fire tenders, Snow Cutters, Aircraft Towing Tractors, Aircraft weapon Loading Trolley, Bull Dozers, Excavators, Loaders, Pile layers, wheel Dozers, tyre handlers, rope shovels, Dumpers, water sprinklers, motor graders, Under Mining equipment, integral rail coaches, metro cars, AC EMUs, OHE Cars, Steel and aluminium wagons, track laying equipment, utility vehicles, treasury vans, spoil disposal units, broad gauge rail.
|
|
2.
|
|
Garden Reach Shipbuilders & Engineers Limited :
|
|
Frigates, Anti-Submarine Warfare Corvette, Missile Corvette, Landing Ship Tank, Landing Craft Utility, Survey Vessel, Fleet Replenishment Tanker, Fast Patrol Vessel, Offshore Patrol Vessel, Inshore Patrol Vessel, WJ-FAC, Hover Craft, Fast Interceptor Boat, Portable Bridges, Deck Machinery Items, Pumps, assembly and testing facilities for marine engine.
|
|
3.
|
|
Mishra Dhatu Nigam Limited :
|
|
Super alloys, Titanium and Titanium Alloys, special steel, other metal and alloys, bars, bright bars, wire, fine wire, sheets, Open-die forgings, Investment castings, fastener, armour products.
व्यवस्थापन नियंत्रण हस्तांतरित न करता अल्प भागभांडवलाच्या निर्गुंतवणुकीचे धोरण संरक्षण सार्वजनिक क्षेत्र उपक्रमाचे मूल्य ओळखण्यासाठी, सार्वजनिक मालकीला प्रोत्साहन देण्यासाठी, सेबीच्या किमान सार्वजनिक समभाग धारकांच्या निकषांची पूर्तता करून आणि उत्तरदायित्वाची उच्च पातळी सुनिश्चित करण्यासाठी पाळले जात आहे. स्पर्धात्मक बाजारपेठा अस्तित्त्वात आलेल्या अशा अग्रक्रम नसलेल्या क्षेत्रासाठी धोरणात्मक निर्गुंतवणुकीचे धोरण अवलंबिले जाते.
M.Chopade/V.Joshi/P.Kor
श्रम आणि रोजगार मंत्रालय
ईपीएफओ अर्थात कर्मचारी भविष्यनिर्वाह निधी संघटनेचा वेतनपट डाटा: ऑक्टोबर 2022 या महिन्यात योजनेच्या सदस्यसंख्येत 12.94 लाख सदस्यांची भर
नवी दिल्ली, 20 डिसेंबर 2022
ईपीएफओ अर्थात कर्मचारी भविष्यनिर्वाह निधी संघटनेने आज, 20 डिसेंबर 2022 रोजी प्रसिद्ध केलेल्या तात्कालिक डाटा अहवालातून अशी माहिती मिळाली आहे की, ऑक्टोबर 2022 मध्ये ईपीएफओ संघटनेमध्ये 12 लाख 94 हजार नव्या सदस्यांची निव्वळ भर पडली. गेल्या वर्षीच्या याच महिन्यातील आकडेवारीशी तुलना केल्यास असे दिसून येते की ऑक्टोबर 2022 मध्ये वेतनपट सदस्य संख्येत सुमारे 21,026 ची निव्वळ वाढ झाली आहे.आकडेवारीनुसार, सुमारे 2,282 नवीन आस्थापनांनी त्यांच्या कर्मचार्यांना सामाजिक सुरक्षा कवच मिळावे यासाठी प्रथमच, कर्मचारी भविष्य निर्वाह निधी आणि विविध तरतुदी कायदा, 1952 अंतर्गत पालन करण्यास सुरुवात केली आहे.
महिन्याभरात जोडल्या गेलेल्या एकूण 12.94 लाख सदस्यांपैकी सुमारे 7.28 लाख नवीन सदस्यांना प्रथमच ईपीएफओच्या सामाजिक सुरक्षा कवचा अंतर्गत समाविष्ट केले आहे. नवीन सदस्यांमध्ये 18-21 वयोगटातील सर्वाधिक 2.19 लाख सदस्यांची नोंदणी झाली आहे. त्याखालोखाल 22-25 वयोगटातील 1.97 लाख सदस्यांची नोंदणी झाली. जोडल्या गेलेल्या एकूण नवीन सदस्यांपैकी, अंदाजे 57.25% हे 18-25 वर्षे वयोगटातील आहेत.
महिन्याभरात, अंदाजे 5.66 लाख सदस्य बाहेर पडले, परंतु ईपीएफओमधे समाविष्ट आस्थापनांमधील नोकऱ्या बदलून ते पुन्हा ईपीएफओमधे सामील झाले आणि खाते बंद करण्याचा पर्याय निवडण्याऐवजी मागील पीएफ खात्यातून चालू खात्यात त्यांचे निधी हस्तांतरित करण्याचा पर्याय निवडला.
लिंगनिहाय विश्लेषण असे दर्शविते की वेतनपटात ऑक्टोबर 2022 मध्ये 2 लाख 63 हजार महिला सदस्यांची भर पडली आहे. यापैकी 1.91 लाख महिला प्रथमच ईपीएफओमधे सहभागी झाल्या आहेत, हे प्रमाण महिन्याभरात सहभागी एकूण महिला सदस्यांच्या 72.73% आहे.
महिन्यातील निव्वळ राज्यनिहाय वेतनपट अहवालातील आकडेवारी पाहता, सर्व वयोगटातील एकूण निव्वळ वेतनपट सहभागींमधे शीर्ष पाच राज्यांचा वाटा 60.15% आहे. यात महाराष्ट्र, कर्नाटक, तामिळनाडू, दिल्ली आणि हरियाणा या राज्यांनी महिनाभरात अंदाजे 7.78 लाख निव्वळ सदस्य जोडले आहेत.
वेतनपट अहवालाची आकडेवारी तात्पुरती आहे कारण अहवाल निर्मिती, कर्मचाऱ्यांची माहिती अद्यायावत करणे ही एक सतत चालणारी प्रक्रिया आहे. त्यामुळे दर महिन्याला आकडेवारी अद्ययावत केली जाते. एप्रिल-2018 या महिन्यापासून, ऑक्टोबर 2017 नंतरच्या कालावधीचा समावेश असलेला वेतनपट अहवाल ईपीएफओ जारी करत आहे.
कर्मचारी भविष्य निर्वाह निधी आणि विविध तरतुदी कायदा, 1952 अंतर्गत समाविष्ट असलेल्या देशातील संघटित कर्मचार्यांना भविष्य निर्वाह निधी, पेन्शन आणि विमा निधीच्या स्वरूपात सामाजिक सुरक्षा लाभ देण्यासाठी ईपीएफओ वचनबद्ध आहे.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 713